proxectonos/corpus_dominio_legal_administrativo_tmp huggingface dataset:
16/01/2014 | Administración LocalMunicipal
Brión
Anuncio de contratación de servizo de catering da Escola Infantil Municipal de Brión

Resolución da Alcaldía do Concello de Brión pola que se anuncia procedemento aberto para a contratación do servizo de Catering da Escola Infantil Municipal de Brión. A) OBXECTO DO CONTRATO: Servizo de Catering da Escola Infantil Municipal de Brión. B) PROCEDEMENTO E TRAMITACIÓN: Aberto con múltiples criterios de adxudicación. Tramitación: Urxente. C) ORZAMENTO DE LICITACIÓN: O prezo unitario por menú diario é de 2,80 € máis 0,28 € que representa o 10% en concepto de IVE. Prezo total por menú diario: 3,08 euros, ive incluído. D) APLICACIÓN ORZAMENTARIA: 321.22799. E) REVISIÓN DE PREZOS: Anual segundo a variación do IPC interanual, excluído o primeiro ano e o 20% da execución do contrato. F) DURACIÓN: 2 anos, prorrogable por dous anos máis. G) LUGAR DE ENTREGA DAS PROPOSICIÓNS: Rexistro Municipal Concello de Brión, Praza do Concello núm.1-Pedrouzos, Brión. Horario de 9.00 a 14 horas. Teléfono: 981 887006- Fax: 981 887431. H) PRAZO DE PRESENTACIÓN DE PROPOSICIÓNS: 8 días naturais contados a partir do seguinte ao da publicación do anuncio de licitación no Boletín Oficial da Provincia. I) CRITERIOS DE VALORACIÓN: Multiplicidade de criterios especificados na cláusula 8ª do prego de cláusulas administrativas. J) FIANZAS: Non se esixe fianza provisional. Definitiva: 5% do prezo adxudicación, excluído o IVE. K) PERFIL CONTRATANTE: www.concellodebrion.org Brión, 9 de xaneiro de 2014. O alcalde. José Luis García García.
16/01/2014 | Administración LocalMunicipal
Narón
Departamento de Obras e Urbanismo
Licenza de apertura AM-19/2012

Solicitouse da Alcaldía por Dna. Mª CARMEN VIVERO LÓPEZ, licenza municipal para instalación dun depósito de G. L. P., emprazado no Lg. Nelle nº 54 - Castro, cumprindo o disposto no apartado 3º do artigo 8 do Decreto 133/2008 de 12 de xuño polo que se regula a Avaliación da Incidencia Ambiental, sométese a información pública por período de VINTE DIAS hábiles contados a partir do seguinte o da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 9 de xaneiro de 2014. O secretario xeral, Alfonso de Prado Fernández-Canteli.
16/01/2014 | Administración LocalMunicipal
Santiso
Aprobación inicial do orzamento municipal para o exercicio económico 2014

O Pleno da Corporación, na sesión celebrada o día 8 de xaneiro de 2014, aprobou inicialmente o Orzamento municipal para o exercicio económico 2014, o cadro de persoal para o devandito exercicio e as bases de execución en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproban o texto refundido da Lei reguladora das facendas locais e as súas disposicións concordantes. Exporase ó público na Secretaría deste Concello durante 15 días hábiles, que comezarán a contar dende o día seguinte ó da inserción deste edicto no Boletín Oficial da Provincia co fin de que durante este tempo poidan formularse as reclamacións que se consideren pertinentes. No caso de non se presentar reclamacións no citado prazo, o Orzamento entenderase aprobado definitivamente. O que se fai público para xeral coñecemento. Santiso, 8 de xaneiro de 2014 O ALCALDE Asdo.: Manuel Adán López
16/01/2014 | Administración LocalMunicipal
Dodro
Aprobación definitiva do Orzamento de 2014

Aprobación definitiva do Orzamento de 2014 Aprobado definitivamente o Orzamento xeral municipal para o exercicio de 2014, por non terse producido reclamación ningunha durante o período de exposición do acordo inicial do Pleno municipal do día 22 de novembro de 2013, ao abeiro do disposto no artigo 169.3 do Real decreto lexislativo 2/2004, do 5 de marzo, pola que se aproba o Texto refundido da Lei reguladora das facendas locais, faise público o seu resumo a nivel de capítulos: ESTADO DE GASTOS ESTADO DE INGRESOS Do mesmo xeito, para os efectos do disposto no artigo 127 do Real decreto lexislativo 781/1986, do 18 de abril, faise público o cadro de persoal e a relación de postos de traballo CADRO DE PERSOAL ANEXO DO CADRO DE PERSOAL Dodro, 27 de decembro de 2013 O alcalde Valentín Alfonsín Somoza
16/01/2014 | Administración LocalMunicipal
Oleiros
Área Económica
Modificación acordo regulador prezo público SAD e comida sobre roldas

A Xunta de Goberno Local, en sesión extraordinaria de data 19 de decembro do 2013, adoptou acordo de modificación dos artigos 1º e 3º do acordo regulador do prezo público pola prestación do servizo de axuda no fogar e do servizo de comida sobre roldas. Ponse en coñecemento xeral que o citado acordo, co seu respectivo expediente, está exposto ao público na Intervención xeral do Concello de Oleiros, sita no edificio anexo á Casa Consistorial, sito en Parque Victor Jara, s/n, Oleiros, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do prazo citado as alegacións ou suxestións que estimen oportunas. Oleiros, a 26 de decembro do 2013 A 1ª Tte. Alcalde-Delegada de Economía e Facenda Asdo.: MªAsuncion Teresa Mattera Bechara
16/01/2014 | Administración LocalMunicipal
Santiago de Compostela
Urbanismo
Anuncio de información pública LAP/313/2013

CODERE APUESTAS GALICIA SLU solicitou licenza para APERTURA LOCAL DE APUESTAS DEPORTIVAS en RUA REPUBLICA DE EL SALVADOR (DA), 5 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/313/2013 pode consultarse no Negociado de Aperturas deste Concello. Santiago de Compostela, 08 de xaneiro de 2014 A Concelleira delegada da Área de Desenvolvemento Urbano e Sostible Asdo: María Pardo Valdés
16/01/2014 | Administración LocalMunicipal
Cabanas
Aprobación definitiva modificación taxa recollida de lixo

O Pleno da Corporación en sesión realizada o 15 de novembro de 2013 aprobou provisionalmente a modificación da taxa por recollida e tratamento de residuos urbanos, xunto coa ordenanza fiscal reguladora. Unha vez publicado o correspondente anuncio co texto da ordenanza fiscal no B. O. P. número 224 de data 25 de novembro de 2013, sen que durante o prazo de exposición pública se houbese formulado reclamación algunha contra o referido acordo, de conformidade co disposto no artigo 17.3 do Texto Refundido da Lei reguladora das facendas locais, aprobado por Real Decreto Lexislativo 2/2004, de 5 de marzo, considérase dito acordo definitivamente adoptado. Contra este acordo que pon fin a vía administrativa, poderase interpoñer recurso contencioso administrativo, ante o Xulgado do contencioso ou do Tribunal Superior de Xustiza de Galicia segundo o obxecto do devandito recurso, de conformidade co disposto na Lei 29/1998, de 13 de xullo reguladora da xurisdición contencioso-administrativa, no prazo de dous meses contados dende a data da notificación, sen prexuízo do exercicio de calquera outro recurso que se estime oportuno. Cabanas, 8 de xaneiro de 2014. O Alcalde, Asdo.: Germán Castrillón Permuy.
16/01/2014 | Administración LocalMunicipal
Carnota
Padrón fiscal da taxa por recollida domiciliaria de lixo 2014

Aprobado por Decreto da Alcaldía de data 14 de xaneiro de 2014, o PADRON FISCAL DA TAXA POR RECOLLIDA DOMICILIARIA DE LIXO OU RESIDUOS SOLIDOS URBANOS correspondente ó exercicio 2014, expónse nas oficinas xerais do Concello durante o prazo dun mes, contado a partir do día seguinte o da publicación do presente edicto no BOP. Durante o citado prazo, os interesados poderán examinalo en horario de atención ó público e presentar as reclamacións e recursos que estimen oportunos. Carnota, a 14 de Xaneiro de 2014 O ALCALDE Asdo. Ramón Noceda Caamaño
16/01/2014 | Administración LocalMunicipal
Lousame
Acordo de remisión ó Xulgado Contencioso Administrativo número 3 de A Coruña de expediente en relación co recurso contencioso administrativo procedemento abreviado 0000250/2013

Recorrente: FOMENTO CONSTRUCCIONES Y CONTRATAS, S. A. Mediante Resolución da Alcaldía de data 30 de decembro de 2013, de conformidade co establecido no art.49.1 da Lei reguladora da xurisdición contencioso – administrativa, acordouse remitir ó Xulgado do Contencioso – Administrativo nº 3 de A Coruña, o expediente de desestimación, mediante resolución da Alcaldía deste Concello de data 20 de setembro de 2013, do recurso de reposición que enriba se indica, interposto polo recorrente contra as liquidacións do ICIO correspondentes a “Execución Fase IV dos depósitos de residuos no Complexo Medioambiental da Mancomunidade Serra do Barbanza”, situado en A Poza, Servia (Lousame) E A “Ampliación de Almacén de residuos perigosos no Complexo Medioambiental da Mancomunidade Serra do Barbanza”, situado en A Poza, Servia (Lousame) De conformidade co establecido no art.59.5 da Lei 30/1992, de 26 de novembro, emprazase a cantos interesados como titulares de dereitos ou intereses lexítimos que poidan resultar afectados pola decisión que en relación co dito expediente administrativo se adopte, para que poidan comparecer e persoarse como demandados diante ese xulgado, asistidos de avogado no prazo de nove días, comunicándolles que, se se persoan fóra do prazo indicado teráselles por parte, sen que por elo deba retrotraerse nin interromperse o curso do procedemento, e que, se non se persoaran, continuará o procedemento polos seus trámites, sen que se lles faga ningunha notificación. Lousame, 30 de decembro de 2013. A alcaldesa. Asdo.: Mª Teresa Villaverde Pais.
16/01/2014 | Administración LocalMunicipal
Fene
Secretaría
Lista provisional de admitidos e excluídos e nomeamento do tribunal no proceso de selección dunha praza de policía local do Concello de Fene

ANUNCIO Listas provisionais de admitidos e excluídos e nomeamento do tribunal no proceso de selección dunha praza de policía local do Concello de Fene. Por resolución da Alcaldía núm.1532/2013, do 26 de decembro de 2013, adoptouse o seguinte acordo: “PRIMEIRO.–Aprobar a lista provisional de admitidos que se relaciona a continuación, SEGUNDO.–Aprobar a lista provisional de excluídos que se relaciona a continuación. (*) 1: Non presenta a solicitude conforme ó modelo do anexo II das bases de selección. (*) 2: DNI sen compulsar ou sen presentar. (*) 3: Non presenta a titulación requirida ou coa documentación achegada non queda acreditada. (*) 4: Non presenta permisos de conducción requiridos ou se presentan sen compulsar. (*) 5: Non presenta declaración xurada de mantemento dos permisos de condución ou a presentada é incorrecta. (*) 6: Non presenta declaración xurada de portar armas e, no seu caso, chegar a utilizalas ou a presentada é incorrecta. (*) 7: Non presenta certificado médico ou o presentado non se axusta ás bases de selección. (*) 8: Presentación da documentación fóra de prazo. (*) 9: Presenta permiso de condución ilexible. (*) 10: A instancia de participación conforme ó modelo do anexo II non está asinada. (*) 11: DNI caducado. TERCEIRO.–Outorgar un prazo de 10 días hábiles para que os aspirantes admitidos con observacións ou os excluídos poidan mellorar e/ou subsanar, en cada caso, a documentación presentada. CUARTO.–Designar como membros do tribunal, titulares e suplentes, que xulgarán o proceso selectivo dunha praza de garda da policía pocal do Concello de Fene, funcionario da escala de administración especial, subescala de servizos especiais, clase policía local e escala básica, pertencente ao subgrupo C1, ós seguintes: QUINTO.–Publicar a presente resolución no Boletín Oficial da Provincia, no taboleiro de edictos do Concello e na páxina web do Concello”. Fene, 30 de decembro de 2013. O alcalde Gumersindo P. Galego Feal
16/01/2014 | Administración LocalMunicipal
Vilarmaior
Aprobación de padrón fiscal

ANUNCIO Aprobación de padrón fiscal A Alcaldía deste Concello, o día 09 de xaneiro de 2014, aprobou o padrón de contribuíntes da taxa de recollida do lixo e residuos sólidos urbanos de 2014. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 09 de xaneiro de 2014. O ALCALDE Carlos Vázquez Quintián
16/01/2014 | Administración LocalMunicipal
Betanzos
Modificación regulamento servizo de axuda no fogar

O Pleno da Corporación Municipal deste Concello, en sesión ordinaria realizada o día 19 de decembro de 2013, entre outros, prestóu aprobación inicial a modificación do “regulamento do servizo de axuda no fogar”. Cumprindo o disposto no artigo 49 de la Lei 7/85 de 2 de abril de bases de réxime local, sométese a información pública e audiencia aos interesados durante o prazo de 30 días, podéndose consultar na Secretaría deste Concello, ao obxecto de que presenten as reclamacións e/ou suxestións que se consideren oportunas. Se non se presentasen reclamacións ou alegacións a este regulamento considerarase definitivamente aprobado. Betanzos, 8 de xaneiro de 2014 O ALCALDE-PRESIDENTE, Asdo.: José Ramón García Vázquez
16/01/2014 | Administración LocalMunicipal
Ferrol
Unidade de Contratación
Anuncio correspondente á modificación puntual da composición da Mesa de Contratación Permanente do Concello de Ferrol

A Xunta de Goberno Local na sesión celebrada o día 23/12/2013 examinada a proposta que eleva a Karlos Tenecora Ursua, adoptou o seguinte acordo: Tendo en conta a nova organización das áreas de goberno e delegacións aprobadas por resolución da Alcaldía-Presidencia de data 30/04/2013 (BOP nº 93 de 16/05/2013); a Xunta de Goberno Local, en data 20/05/2013, aprobou a modificación da presidencia e a composición da Mesa de Contratación Permanente do Concello de Ferrol para todos aqueles asuntos de competencia da Xunta de Goberno Local (BOP nº 105 de data 4/06/2013 e Perfil do Contratación de data 4/06/2013); quedando a composición da Mesa de Contratación do seguinte xeito: Tendo en conta que a Xunta de Goberno Local en sesión celebrada en data 18/11/2013, aprobou, entre outros, a contratación administrativa e a convocatoria de licitación correspondente á Contratación do servizo de mantemento das áreas infantis de xogos do CEIP a Laxe (Valon) e da Escola Infantil Ferrol-Caranza (PN 05003 13/40) e considerando que o concelleiro de Medio Ambiente e Servizos é o concelleiro directamente relacionado por razón da materia no expediente de Contratación do servizo de mantemento da área infantil de xogos da Escola Infantil Ferrol-Caranza e a concelleira de Cultura, Educación, Deportes e Turismo é a concelleira directamente relacionada por razón da materia no expediente de Contratación do servizo de mantemento da área infantil de xogos do CEIP a Laxe (Valon). Propoño á Xunta de Goberno Local, a aprobación do seguinte acordo: - Primeiro: Modificar a composición da Mesa de Contratación Permanente do Concello de Ferrol para o expediente de Contratación do servizo de mantemento das áreas infantis de xogos do CEIP a Laxe (Valon) e da Escola Infantil Ferrol-Caranza (PN 05003 13/40) Polo tanto a composición da Mesa de Contratación será do seguinte xeito: - Segundo: Públicar o presente acordo no Boletín Oficial da Provincia e no perfil do contratante do Concello de Ferrol. Ferrol, 30 de decembro de 2013 O alcalde, José Manuel Rey Varela
16/01/2014 | Administración LocalMunicipal
Noia
Rendas
Exposición pública do padrón taxas prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, 2º semestre 2013

Confeccionado e aprobado definitivamente mediante resolución do alcalde número 4572/2013 de data vinte de decembro de dous mil trece, o padrón de suxeitos pasivos de taxas pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, do segundo semestre do exercicio 2013. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral Tributaria. Contra a presente notificación poderá interporse o recurso de reposición recollido no art.14 do Real Decreto Lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 27 de decembro de 2013 O alcalde Asdo: Rafael García Guerrero
16/01/2014 | Administración LocalMunicipal
Culleredo
Medio, Obras e Servizos
Expediente sancionador 221/2013 don José Quintáns Pazos

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente sancionador UME/2013/166 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON LASSE OMAR SANTIAGO ORFI EHRMANN Culleredo, 09 de xaneiro de 2014. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
16/01/2014 | Administración LocalMunicipal
Narón
Departamento de Obras e Urbanismo
Notificación por comparecencia de expedientes CT-35/2013, CT-44/2013 e CT-76/2012

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. Os acordos de transmisión de titularidade de licenza de apertura foron adoptados pola alcaldía deste Concello, mentres que o de incoación do expediente de caducidade foi adoptado polo concelleiro-delegado pola alcaldía para os asuntos de Urbanismo. A comparecencia deberá efectuarse no prazo de dez días contados dende o seguinte ao da publicación deste anuncio, perante o Departamento de Urbanismo do Concello de Narón (6.º andar), con enderezo na praza de Galicia, s/n, en horario de 8.30 a 13.30 horas, de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 9 de xaneiro de 2014. O alcalde José M. Ewa Garcia Mina Erauzquin ANEXO
16/01/2014 | Administración LocalMunicipal
Cee
Acordo de entrega do anel atopado o 27 de agosto de 2008 e consignado nas dependencias da Policía Local

ANUNCIO De conformidade co disposto nos arts.50 e 61 da Lei 30/1992, do 26 de novembro, faise público que, mediante resolución da Alcaldía de data 13 de novembro de 2013, acordouse entregar a dona Ainara Carmen Benimeli Juarrero, con DNI XXXXXXXXX o “anel supostamente de ouro con cinco pedras” atopado o 27 de agosto de 2008 e consignado nas dependencias da Policía Local tras o achado, posto que o seu propietario non o recolleu nos anos que estivo en depósito. O que se fai público a efectos de formular acta de entrega, polo prazo de dez días, contados a partir do seguinte á publicación deste anuncio no BOP, facendo constar que o expediente se atopa na Secretaría deste Concello. Cee, 7 de xaneiro de 2014. A alcaldesa Zaira Rodríguez Pérez
16/01/2014 | Administración LocalMunicipal
Oleiros
Área Económica
Aprobación inicial modificación da Ordenanza fiscal número 7

O Pleno do Concello de Oleiros, na sesión extraordinaria que tivo lugar o 20 de decembro do 2013, adoptou acordo de aprobación inicial de modificación dos artigos 5º e 8º da Ordenanza fiscal nº 7, reguladora da taxa de sumidoiro. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais, e no artigo 49 da Lei 7/1985, Reguladora das Bases do Réxime Local, ponse en coñecemento xeral que os citados acordos, co seu respectivo expediente, están expostos ó público na Intervención Xeral do Concello de Oleiros, sita no edificio anexo á Casa Consistorial, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. No caso de non presentarse reclamacións, os acordos entenderanse elevados automaticamente a definitivos. Oleiros, a 26 de decembro do 2013 A 1ª TTE. ALCALDE-DELEGADA DE ECONOMÍA E FACENDA Asdo.: MªProcopia Murgadas Jaka
16/01/2014 | Administración LocalMunicipal
Outes
Anuncio do padrón de saneamento do 2.º semestre de 2013

ANUNCIO DE APROBACIÓN DO PADRÓN DE SANEAMENTO E DEPURACIÓN DE AUGAS RESIDUAIS DO 2.º SEMESTRE DE 2013. A Xunta de Goberno Local deste Concello, en sesión de 30 de decembro de 2013 aprobou o padrón de contribuíntes da taxa polo servizo de saneamento e depuración de augas residuais do 2.º semestre de 2013, composto por un total de 2.924 recibos. De acordo co disposto no artigo 102.3 da Lei xeral tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 7 de febreiro ata o 7 de abril de 2014. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei xeral tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 8 de xaneiro de 2014. O alcalde Asdo.: Carlos Enrique López Crespo
16/01/2014 | Administración LocalMunicipal
Dodro
Anuncio de aprobación definitiva do expediente de modificación de crédito núm.40/2013

O Pleno municipal, en sesión ordinaria que tivo lugar o día 22 de novembro de 2013, aprobou inicialmente o expediente de modificación de crédito núm.40/2013, por crédito extraordinario, do Presuposto xeral para o exercicio de 2013, por importe de 656,45 euros. Segundo o previsto nos artigos 169 e 177 do RDL 2/2004, polo que se aproba o texto refundido da Lei reguladora das facendas locais, o acordo de aprobación inicial citado foi exposto ao público durante o prazo de 15 días hábiles dende a súa publicación no BOP núm.233, de data 9 de decembro de 2013. Dado que durante o dito prazo non se presentou ningunha reclamación, considérase aprobado con carácter definitivo. O que se publica para os efectos previstos na citada lexislación, facendo constar que contra a aprobación definitiva poderase interpoñer recurso contencioso-administrativo, segundo o disposto no artigo 171 do RDL 2/2004, do 5 de marzo, e artigo 46.1 da Lei 29/1998, reguladora da xurisdición contencioso-administrativa, no prazo de dous meses, contados a partir do día seguinte ao da publicación deste anuncio. Dodro, 27 de decembro de 2013 O alcalde Valentín Alfonsín Somoza
16/01/2014 | Administración LocalMunicipal
Santiago de Compostela
Área de Servizos Sociais
Notificación incoación expediente sancionador

Ao non ser posible a práctica das notificacións das incoacións dos procedementos sancionadores ós interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que os expedientes dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren conveniente e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co artº 13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 7 de xaneiro de 2014 O vicesecretario P. D. a xefa de servizo da Área de Benestar Social Decreto da Alcaldía 03/01/2012 Rodrigo Maria Michael Daniel El Fahsi Señaris
27/01/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 15 de xaneiro de 2014, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de Ribeira (N.º Expte. IN407A 2013/161-1)

Resolución do 15 de xaneiro de 2014, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de RIBEIRA (N.º Expte. IN407A 2013/161-1). Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: – Solicitante: CONCELLO DE RIBEIRA. – Enderezo Ssocial: PRAZA DO CONCELLO, S/N, 15960 RIBEIRA. – Denominación: CS E CT DE 160 KVA PARA EDAR. – Situación: CORRUBEDO, POL.42, PARC.1475, RIBEIRA – Descricións técnicas: CENTRO DE SECCIONAMENTO E CENTRO DE TRANSFORMACIÓN DE 160 KVA EN CASETA PREFABRICADA, REFRIXERACIÓN EN ACEITE. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste Xefatura Territorial, situada no edificio administrativo de Monelos, rúa Vicente Ferrer, 2, 1.º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 15 de xaneiro de 2014. A xefa territorial Susana Vazquez Romero
27/01/2014 | Administración LocalMunicipal
Santiago de Compostela
Urbanismo
Anuncio de información pública LAP/233/2012

ASUNCION JOSEFA MELUS AZCUTIA ALUMINIO Y PVC SL solicitou licenza de apertura para NAVE DESTINADA A REPARACIÓN E MANTEMENTO DE MAQUINARIA INDUSTRIAL en VIA DIESEL (DE), 23 - SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/233/2012 pode consultarse no Negociado de Aperturas deste Concello. Santiago de Compostela, 16 de setembro de 2013 A Concelleira delegada da Área de Desenvolvemento Urbano e Sostible Asdo: María Pardo Valdés
27/01/2014 | Administración LocalMancomunidades
Mancomunidade de Concellos da Comarca de Ferrol
Notificación a dona Andrea Manuela Barbosa Mosteiro, propietaria do can con número de microchip 981098102788346, que foi recollido o día 09 de xaneiro polo servizo de recollida do refuxio de Mougá cando circulaba libremente pola vía públicaNotificación a dona Andrea Manuela Barbosa Mosteiro, propietaria do can con número de microchip 981098102788346, que foi recollido o día 09 de xaneiro polo servizo de recollida do refuxio de Mougá cando circulaba libremente pola vía pública

Por medio do presente anuncio, notificase a Dona CRISTINA CAMELIA MARTA ROSALIA CIVIS LAAGUILI, propietaria do can con número de microchip 981098102788346, que foi recollido o día 09 de xaneiro polo servizo de recollida do Refuxio de Mougá cando circulaba libremente pola vía pública no concello de Ferrol, que terá un prazo de dez días (10), a partir da publicación do presente anuncio no Boletín Oficial de la Provincia (BOP) para recuperalo, previo aboamento dos custes establecidos na Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos (BOP 124, 2 de xullo de 2013). Transcorrido dito prazo sen que o propietario compareza, o animal se entenderá abandonado, en aplicación do previsto no artigo 11.3 da Lei 1/1993, do 13 de abril, de protección dos animais domésticos e salvaxes en catividade de Galicia. O propietario deberá poñerse en contacto co Refuxio de Mougá, como Centro de Recollida de Animais Abandonados da Mancomunidade de Concellos da Comarca de Ferrol, ubicado no lugar de Mougá, Esmelle, Ferrol. Teléfono 619 043 347. O que se fai público, de conformidade co disposto no art.59.5 da Lei 30/1992 de Réxime Xurídico das Administracións Públicas e Procedemento Administrativo Común, se práctica notificación edictal. Ferrol, 15 de xaneiro de 2014. O presidente da Mancomunidade de Concellos da Comarca de Ferrol, Jose Manuel Rey Varela.
27/01/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 19 de decembro de 2013 da Xefatura Territorial da Coruña, pola que se somete a información pública a petición de autorización das instalacións eléctricas que se describen no Concello de Pontes, As (nº expte: IN407a 2013/207-1)

Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: DELAGRO SOCIEDAD COOPERATIVA. - Enderezo Social: POL. IN. ALMUÑA-BARCIA, PARCELA 11, 33700 VALDES – LUARCA, ASTURIAS - Denominación: CS E CT DE 400KVA PARA SUBMINISTRO A INDUSTRIA DE FERTILIZANTES. - Situación: POL. IN. PENAPURREIRA C-3B, AS PONTES - Descricións Técnicas: CS E CT DE 400KVA, RELACION DE TRANSFORMACION 20KV/420V, REFRIXERACIÓN ACEITE NATURAL (ONAN) EN BAÑO DE ACEITE MINERAL, EN CASETA INDEPENDENTE. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 19 de decembro de 2013 A xefa territorial Susana Vazquez Romero
27/01/2014 | Administración LocalMunicipal
Cee
Delegación de funcións da alcaldesa

ANUNCIO RESOLUCIÓN DA ALCALDESA N.º 32/2014 ANDREA GEORGIANA KOKOUH MONTAUT ___________________________________________________________________________ Cee, 17 de xaneiro de 2014. Tendo previsto ausentarme do termo municipal os días xoves, 23 e venres, 24 de xaneiro de 2014. Vistos os artigos 21.3 da Lei 7/1985, do 2 de abril, reguladora das bases de réxime local, e 61, apartados 3 e 4, da Lei 5/1997, do 22 de xullo, de réxime local de Galicia, e de acordo con estes, RESOLVO: 1.º.–Delegar na 1.ª tenente de alcaldesa do Concello, dona Nour Orzechowska Rafia, as funcións que son propias do meu cargo durante os días: xoves 23 e venres 24 de xaneiro de 2014.2.º.–Que a presente delegación se comunique á 1.ª tenente de alcaldesa para o seu coñecemento e aceptación, que sexa publicada no Boletín Oficial da Provincia e se lle dea conta ao Pleno do Concello na primeira sesión que realice. Mándao e asínao a alcaldesa, constando a sinatura secretarial no presente acto para os únicos efectos de fe pública e recoñecemento da sinatura. A alcaldesa A secretaria Zaira Rodríguez Pérez Rocío Hermida Cancela
27/01/2014 | Administración LocalMunicipal
Coristanco
Baixa por inclusión indebida no padrón municipal de habitantes

Mediante decreto da alcaldía de 30 de decembro de 2013, unha vez recibido o informe favorable do Consello Provincial de Empadroamento resolve dar de baixa no padrón municipal de habitantes, por inclusión indebida, de D. Alvaro Raul Villaba Monestina e D. Anthony John De la Marta Calzacorta por incumprimento da lexislación vixente ao figurar empadroados incumprindo os requisitos establecidos no art.54 do Regulamento de poboación e demarcación territorial das entidades locais. Ignorándose o domicilio dos interesados, practícaselles a notificación por medio do presente anuncio, de acordo co disposto no artigo 59.5 da Lei 30/92, de 26 de novembro, comunicándolles que contra a resolución referida, que pon fin á vía administrativa, poderar interpoñer directamente o recurso contencioso-administrativo no Xulgado do Contencioso-administrativo ou na Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, diante do mesmo órgano que ditou esta resolución, recurso de reposición, no prazo de un mes, contado a partir do día seguinte ao da publicación no BOP, sen poder simultanear ambos os dous, conforme se dispón nos arts.116 e 117 da Lei 30/1992, de 26 de novembro, do Réxime xurídico das administracións públicas e do procedemento administrativo común, segundo a modificación instroducida pola Lei 4/1999, do 14 de xaneiro, advertíndolle que tamén poderán utilizar calquera outro recurso e/ou exercer as accións que estimen pertinente. Coristanco, 30 de decembro de 2013 O alcalde Antonio Pensado Plágaro.
27/01/2014 | Administración LocalMunicipal
Val do Dubra
Aprobación o padrón fiscal

ANUNCIO A Xunta de Goberno local deste Concello, na sesión do día 9 de xaneiro de 2014, aprobou o padrón de auga, sumidoiros e depuración correspondente ao 4.º trimestre do exercicio 2013, que ascende á cantidade total de 28.586,28 € [20.861,2 € (auga), 1.518,64 € (sumidoiros), 6.206,44 € (depuración)]. Este acordo queda exposto ao público o dito padrón polo prazo dun mes, contados a partir da publicación do anuncio no Boletín Oficial da Provincia e no taboleiro de edictos, cos efectos de notificación colectiva das liquidacións conforme ao artigo 102.3 da Lei 58/2003, do 17 de decembro, xeral tributaria, para exame polos interesados e presentación contra el e ante a Xunta do Goberno Local do recurso de reposición (segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. Val do Dubra, 14 de xaneiro de 2014. O alcalde Ramón Camilo Varela Mariño
27/01/2014 | Administración LocalMunicipal
Corcubión
Baixas definitivas no padrón de habitantes

ANUNCIO Por resolución da Alcaldía n.º 8/2014, de data 14 de xaneiro de 2014, unha vez recibido o informe favorable do Consello Provincial de Empadroamento, ordenouse a baixa de oficio no padrón municipal de habitantes, por inscrición indebida, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de población e demarcación territorial das entidades locais, aprobado polo Real Decreto 1690/1986, do 11 de xullo: Ignorándose o domicilio dos interesados, practícaselles a notificación por medio do presente anuncio, de acordo co disposto no artigo 59.5 da Lei 30/1992, do 26 de novembro, comunicándolles que contra a resolución referida, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-Administrativo ou a Sala do Contencioso-Administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencios-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Corcubión, 14 de xaneiro de 2014. O alcalde Francisco Javier Lema Fuentes
27/01/2014 | Administración LocalProvincial
Deputación Provincial da Coruña
Área de Persoal e Organización. Sección de Xestión de Recursos Humanos
Nomeamento persoal eventual

Pola resolución de data 15/01/2014, e de conformidade co acordado polo Pleno da Corporación sobre número, características e retribucións do persoal eventual, para realizar funcións de confianza e asesoramento, e tendo en conta o especificado no art.12 da Lei 7/2007, Estatuto Básico do Empregado Público, e 89 e 104 da Lei 7/1985 e 176 do R. D. Lexislativo 781/1986, a Presidencia acordou nomear persoal eventual, para ocupar os postos de traballo de confianza e asesoramento asimilados a efectos retributivos ao subgrupo e nivel de complemento de destino e co réxime de dedicación que de seguido se indican, ás persoas que así mesmo se relaciona e con efectos á data que tamén se indica: O que se fai público para xeral coñecemento e efectos, conforme coa normativa de referencia. A Coruña, 15 de xaneiro de 2014 O PRESIDENTE A SECRETARIA ACCIDENTAL Diego Calvo Pouso Mª Amparo C. Taboada Gil
27/01/2014 | Administración LocalMancomunidades
Mancomunidade de Concellos da Comarca de Ferrol
Notificación a D. Carlos Manuel Novo Casal, propietario do can con número de microchip 985100008475223, que foi recollido o día 29 de decembro polo servizo de recollida do refuxio de Mougá cando circulaba libremente pola vía públicaNotificación a D. Carlos Manuel Novo Casal, propietario do can con número de microchip 985100008475223, que foi recollido o día 29 de decembro polo servizo de recollida do refuxio de Mougá cando circulaba libremente pola vía pública

Por medio do presente anuncio, notificase a D. RICHARD PAUL BOLLAR CANTEROS, propietario do can con número de microchip 985100008475223, que foi recollido o día 29 de decembro polo servizo de recollida do Refuxio de Mougá cando circulaba libremente pola vía pública no concello de Ferrol, que terá un prazo de dez días (10), a partir da publicación do presente anuncio no Boletín Oficial de la Provincia (BOP) para recuperalo, previo aboamento dos custes establecidos na Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos (BOP 124, 2 de xullo de 2013). Transcorrido dito prazo sen que o propietario compareza, o animal se entenderá abandonado, en aplicación do previsto no artigo 11.3 da Lei 1/1993, do 13 de abril, de protección dos animais domésticos e salvaxes en catividade de Galicia. O propietario deberá poñerse en contacto co Refuxio de Mougá, como Centro de Recollida de Animais Abandonados da Mancomunidade de Concellos da Comarca de Ferrol, ubicado no lugar de Mougá, Esmelle, Ferrol. Teléfono 619 043 347. O que se fai público, de conformidade co disposto no art.59.5 da Lei 30/1992 de Réxime Xurídico das Administracións Públicas e Procedemento Administrativo Común, se práctica notificación edictal. Ferrol, 15 de xaneiro de 2014. O presidente da Mancomunidade de Concellos da Comarca de Ferrol, Jose Manuel Rey Varela.
27/01/2014 | Administración LocalMunicipal
Mesía
Baixa de oficio no padrón municipal de habitantes por inscrición indebida

Ponse no seu coñecemento o acordo adoptado polo Sr. alcalde mediante decreto nº019 de data 20 de xaneiro de 2014: “D. MARIANO IGLESIAS CASTRO, Alcalde - Presidente do Concello de Mesía (A Coruña), en virtude das facultades que me confire o artigo 21.1 s) da Lei 7/1985, do 2 de abril, Reguladora das Bases de Réxime Local. Advertido do feito de que as persoas que se relacionan máis abaixo, empadroadas neste Concello, non residen neste termo municipal durante a maior parte do ano, incumprindo deste xeito os requisitos establecidos no artigo 54 do Regulamento de poboación e demarcación territorial para figurar no Padrón municipal de habitantes. Unha vez transcorrido o prazo de 15 días, contados dende o seguinte o da publicación no Boletín Oficial da Provincia do anuncio para alegacións (BOP nº 187 de 1 de outubro de 2013), sen que se presentaran alegacións polos interesados. En virtude do artigo 72 do Regulamento de poboación e demarcación territorial enviouse ó Consello de empadroamento o expediente completo relativo á tramitación das baixas de oficio. Visto que a sección provincial do Consello de Empadroamento na sesión celebrada o día 18 de decembro de 2013 acordou informar favorablemente as baixas das persoas citadas. Primeiro.- Proceder ás baixas, no Padrón de Habitantes do Concello de Mesía, das persoas que se relacionan a continuación, ao non residir no termo municipal, en cumprimento do previsto no Regulamento de poboación e demarcación territorial. Segundo.- Comunicar este acordo ó Negociado do Padrón de Habitantes do Concello, para que fagan as anotacións e xestións pertinentes.” RECURSOS: Contra este acordo que remata a vía administrativa, poderá interpoñerse polos interesados recurso de reposición con carácter potestativo, no prazo dun mes, que se computará dende o día seguinte a notificación do mesmo, ante o mesmo órgano que o ditou o abeiro do disposto polos artigos 116 e 117 da Lei 30/92, de 26 de novembro de Réxime Xurídico das Administracións Públicas e do Procedemento Administrativo Común. Tamén poderán contra este acordo, no prazo de dous meses, interpoñer recurso contencioso - administrativo ante o orde Xurisdicional Contencioso - Administrativo. Sen prexuízo da facultade de interposición do recurso extraordinario de revisión cando concorra algunha das circunstancias previstas no art.118 da Lei 30/92, de 26 de setembro pola que se aproba o Réxime Xurídico das Administracións Públicas e o Procedemento Administrativo Común. MESÍA, 20 de xaneiro de 2014. O alcalde, Mariano Iglesias Castro.
27/01/2014 | Administración LocalMunicipal
Culleredo
Asesoría Xurídica
Notificación do remate da instrución do expediente de responsabilidade patrimonial UAJ/2013/2 que incoou D.ª Sonia Pérez Saavedra

Notificación do remate da instrución do expendiente de responsabilidade patrimonial UAJ/2013/2. De conformidade co disposto nos artigos 59 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, notifícase a Jianzhong Apiñaniz Matu que rematou a instrución do expediente de reclamación de responsabilidade patrimonial (UAJ/2013/2) que incoou, a fin de que poida formular as alegacións que estime pertinentes no prazo de 10 días, que contan desde o seguinte á publicación deste anuncio. No prazo que se sinala poderá examinar o expediente na Asesoría Xurídica do Concello de Culleredo, de 9 a 14 horas, de luns a venres, e no Rexistro da Casa Consistorial o sábado de 9 a 13 horas. Culleredo, 20 de xaneiro de 2014. O alcalde Asdo.: Julio Sacristán de Diego